**Anexa nr.2 la HCL\_\_\_**

**PROCEDURĂ**

**privind instituirea/încasarea taxelor locale pentru ocuparea terenurilor aparţinând domeniului public al muncipiului cu pieţe volante conform art. 7 lit.e) din H.G. 348/2004 privind exericitarea comerţului cu produse şi servicii de piaţă în unele zone publice**

**1.SCOP**

Prezenta procedură stabileşte cadrul unitar privind încasarea taxei datorată de către operatorul economic care propune desfăşurarea unor pieţe volante în conformitate cu art. 7 lit.e) din H.G. 348/2004. și pentru atragerea de venituri la bugetul local .

Prin procedură se urmărește asigurarea unui circuit corect, eficient, operativ și legal al informațiilor.

 **2.DOMENIU DE APLICARE**

 Activitatea este procedurabilă, identificându-se atribuţii de aceeaşi natură care determină procese de muncă cu acelaşi grad de complexitate şi omogenitate, pentru care se pot stabili reguli şi modalităţi de lucru, general valabile, în vederea îndeplinirii, în condiţii de regularitate, eficacitate, economicitate şi eficienţă, a obiectivelor administrării obiectivului aflat în proprietatea autorităţii publice. Se încadrează în categoria procedurilor operaţionale care reglementează activitatea în cadrul mai multor compartimente din cadrul aparatului de specialitate al Primarului Municipiului Craiova.

 Pentru dreptul de folosinţă al tuturor acestor dotări sunt instituite anual taxe.

 Prezenta procedură se aplică în cadrul Direcţiei Patrimoniu : Serviciul Urmărire Contracte Agenţi Economici din cadrul Primăriei Municipiului Craiova în vederea implementării și respectării acesteia.

 **3.DOCUMENTE DE REFERINŢĂ**

În temeiul dispoziţiilor:

 - art. 486 din Legea nr. 227/2015 privind Codul fiscal;

- Legea administraţiei publice locale nr. 215/2001, republicată, cu modificările şi completările ulterioare;

- art. 7 lit.e) din H.G. 348/2004

- Codul Civil

Se instituie ca taxe locale, aprobate prin Hotărâre a Consiliului Local,Taxă pentru ocuparea terenurilor aparţinând domeniului public al muncipiului cu pieţe volante conform art. 7 lit.e) din H.G. 348/2004 privind exericitarea comerţului cu produse şi servicii de piaţă în unele zone publice.

**4.DESCRIEREA PROCEDURII**

 Obiectivul general îl reprezintă reglementarea modului de folosință domeniului public/privat al municipiului cu organizarea de pieţe volante.

Prezenta Procedură se aplică în vederea încasării taxelor de utilizare temporară a domeniului public, instituite în baza art. 486 din Legea nr. 227/2015 privind Codul fiscal, pentru anul 2019, după cum urmează:

|  |  |
| --- | --- |
| Zona de atracţie comercială | lei/mp/zi |
| Zona 0 | 5 |
| Zona 1 | 4 |
| Zona 2,3 | 3 |

**4.1 Identificare**

Etapa de identificare reprezintă analiza solicitării înregistrată la Primăria Municipiului

Craiova. Ulterior primirii adreselor şi a documentelor justificative ce cuprind solicitarea de folosinţă a obiectivului, de la administratori ori alţi abilitaţi reprezentativi ai potențialolor utilizatori, prin Serviciul Centrul de Informare Pentru Cetăţeni şi Audienţe, directorul executiv al Direcţiei Patrimoniu, stabileşte funcţionarii publici de execuţie din cadrul serviciului pentru a îndeplini sarcinile corespunzătoare activităţilor desfășurate de serviciu, conform fişelor posturilor.

**4.2 Operare**

Se primesc în cadrul direcţiei pe baza de borderou si registru electronic documentaţiile depuse în vederea emiterii acordului pentru ocuparea terenurilor aparţinând domeniului public al muncipiului cu pieţe volante.

repartizarea atât pe cerere cât şi prin registrul electronic către personalul din cadrul serviciului, de către şeful de serviciu.

 În vederea emiterii acordului de ocupare temporară a domeniului public, etapele ce trebuie parcurse au următoarea succesiune:

- Acordul de ocupare temporară a domeniului public se acordă pe bază de cerere completată de solicitant

- Analiza cererilor de către inspectorul de specialitate privind îndeplinirea condiţiilor legale pentru eliberarea acordului de ocupare temporară a domeniului public.

- Întocmirea acordului pentru ocuparea temporară a domeniului public şi înaintarea la verificare şi semnare către seful de serviciu, directorul executiv.

- Calcularea notei de plata pentru acordurile de ocupare temporară a domeniului public aprobate, conform prevederilor H.C.L. privind impozitele şi taxele locale.

- Dacă în urma analizei documentaţiei se constată nu se respecta condiţiile legale, inspectorul de specialitate întocmeşte comunicarea cu neaprobarea cererii pentru ocuparea temporară a domeniului public şi o înaintează la verificare şi semnare către seful de serviciu, director executiv şi primar.

- Transmiterea către Direcţia Relaţii cu publicul a borderoului cu acordul de ocupare temporară a domeniului public şi a notelor de plată pentru achitatrea taxelor în vederea eliberării acestora.

**4.3Responsabilități**

Director executiv: Avizează și semnează documentele întocmite

Șef Serviciu: Verifică modul de realizare a documentelor și le aprobă prin semnătură

Inspector: analizează, verifică documentația primită și întocmește răspunsul către solicitant; întocmește nota de plată utilizând tarifele aprobate prin hotărâri ale Consiliului Local.

**5. Formulare tipizate utilizate:** nota de plată, chitanţă

**6**. Prezenta Procedură se completează cu celelalte prevederi legale în vigoare şi ulterioare.